# Zmluva o poskytovaní elektronických služieb ESMAO a zabezpečenia licencie

**č. Z-2018-002\_Mse**

uzavretá v zmysle §269 ods. 2 zákona č. 513/1991 Zb. Obchodného zákonníka v znení neskorších predpisov medzi nasledujúcimi zmluvnými stranami

### Zmluvné strany

Obchodné meno/ : Lomtec.com a.s.

Názov

Sídlo : Líščie údolie 5, 841 01 Bratislava

IČO : 35 795 174

DIČ : SK2020279745

Obchodný register : oddiel Sa, č. 5024/B, Okresný súd Bratislava I

Bank. Spojenie : Tatra banka a. s., Bratislava

IBAN : SK17 1100 0000 0026 2943 1093

*Zastúpený*

Meno a priezvisko : Mgr. Miroslav Ličko – predseda predstavenstva

 Mgr. Miroslav Sedlák – podpredseda predstavenstva

(*ďalej len „Poskytovateľ “* )

 a

 **Názov obce/mesta : Obec Beloveža**

 Sídlo : Beloveža 94, 086 14 Hažlín

IČO : 00321877

DIČ : 2020622956

Bank. spojenie : Prima banka a.s.

IBAN : SK35 5600 0000 0036 0511 3001

Zastúpený

Meno a priezvisko : Peter Mikula

Funkcia : Starosta

 (*ďalej len „Zákazník“*)

sa nižšie uvedeného dňa, mesiaca a roku dohodli na nasledovnej Zmluve o poskytovaní služieb elektronických služieb mestám a obciam (ďalej tiež „Zmluva“):

1. PreAMBULA
	1. **Elektronizácia služieb miest a obcí ( ďalej len ,, ESMAO“)** umožní občanom a podnikateľom elektronický kontakt so samosprávou. Samospráva získa efektívny nástroj na spracovanie podaní, od evidovania, spracovania až po výstup na podanie. ESMAO je univerzálne riešenie vytvorené s možnosťou implementácie individuálnych požiadaviek samosprávy.
	2. Prostredníctvom zapojeniasa do projektu ESMAO si Zákazník splní legislatívnu povinnosť vyplývajúcu zo zákona č. 305/2013 Z. z. o e-Governmente a umožniť elektronickú komunikáciu obecného úradu s občanmi..
	3. Zákazník je povinnou osobou podľa §3 zákona č. 275/2006 Z. z. o informačných systémoch verejnej správy v znení neskorších predpisov (ďalej ako „Zákon o ISVS“), ktorá prevádzkuje vlastný informačný systém verejnej správy (ďalej ako „IS VS“).
	4. Zákazník je podľa §3 ods. 5 zákona o IS VS oprávnený poveriť právnickú osobu prevádzkovaním svojho informačného systému.
	5. Samospráva ako orgán verejnej moci je povinná v zmysle zákona č. 305/2013 Z. z. (o e-Governmente) poskytovať všetky svoje služby aj elektronicky, informovať o svojej činnosti a uverejňovať oznamy na elektronickej úradnej tabuli na ÚPVS (Ústredný Portál verejnej Správy).
	6. ESMAO nemení existujúce informačné agendové systémy samosprávy, ale dopĺňa chýbajúce agendové systémy na elektronické spracovanie všetkých podaní. Zabezpečí splnenie povinností voči Ústrednému portálu verejnej správy (ÚPVS) bez nutnosti obsluhovať ÚPVS zo strany úradu samosprávy.
	7. ESMAO ponúka 104 elektronických služieb pre občana.. S celkového počtu 104 služieb je možné na strane samosprávy ihneď elektronicky spracovávať 79 služieb. Ďalších 25 služieb si vyžaduje integráciu agendového systému samosprávy. Integrácia nie je predmetom tejto zmluvy.
	8. Integrácia na agendový systém samosprávy z pohľadu občana neprináša žiadne zmeny. Občan využíva všetkých 104 elektronických služieb s plnohodnotnou funkcionalitou. Môže vytvoriť podanie, odoslať podanie a prijať odpoveď na podanie.
	9. S pohľadu samosprávy je integrácia potrebná pre zabezpečenie elektronického spracovania všetkých elektronických podaní, čo má za cieľ zjednodušiť a zrýchliť prácu referentom. Ak nebude agendový systém samosprávy integrovaný so systémom ESMAO, služby vyžadujúce si agendový systém budú na strane samosprávy spracovávané manuálne ako doteraz.
2. Predmet plnenia
	1. Predmetom Zmluvy je povinnosť Poskytovateľa poskytovať služby Zákazníkovi k systému – Elektronizácia služieb miest a obcí ( ďalej len ,, ESMAO“), tak ako je uvedené v Zmluve a v prílohách tejto Zmluvy. Zoznam služieb vytvárajúcich systém elektronických služieb je obsahom Prílohy č. 1 Zmluvy. Predmetom Zmluvy je povinnosť Zákazníka zaplatiť za poskytované služby cenu dohodnutú v článku 3. Zmluvy. Licencia SW ESMAO bude nevýhradná, územne neobmedzená licencia na neobmedzený počet prístupov v rozsahu dát verejného obstarávateľa a bude verejnému obstarávateľovi k užívaniu odo dňa ukončenia poskytovania služby po 24 mesiacoch.
	2. Oblasti v kompetencii samosprávy, ktoré elektronické služby budú pokrývať:
* Dane a poplatky
* eDemokracia
* Financie
* Životné prostredie
* Licencovanie
* Doprava
* Ohlasovania, oznamovania a sťažnosti
* Podnikanie
* Sociálna pomoc
* Školstvo
* Civilná ochrana
* Občiansky život
* Kultúra
* Majetok
* Územné plánovanie
* Informovanie
	1. Súčasťou nasadenia ESMAO je:
* Integrácia s UPVS /www.slovensko.sk/
* Integrácia na centrálne komponenty a štátne registre
* Integrácia cez RSS na súčasný portál obce
* Kvalifikovaný systémový certifikát (slúži na automatické pečatenie odpovedí)
* Portál elektronických služieb ESMAO
* 25 dátových úložísk (ODU) ESMAO – agendové systémy na spracovanie elektronických podaní na strane ESMAO

* 1. Súčasťou predmetu zmluvy je úvodné školenie pre pracovníkov úradu. Školenie je zamerané na používanie systému ESMAO. V rámci ceny ESMAO poskytovateľ zabezpečí v priestoroch zákazníka jedno školenie. Organizovanie a rozsah školenia je po vzájomnej dohode poskytovateľa a zákazníka. Ďalšie školenia systému ESMAO budú spoplatnené podľa aktuálneho cenníka poskytovateľa.
1. Čas a miesto plnenia
	1. Zmluva sa uzatvára na dobu určitú, a to na obdobie 48 mesiacov odo dňa podpisu tejto Zmluvy. Súčasťou zmluvnej ceny je nevýhradná licencia na SW ESMAO pre neobmedzený počet užívateľov. Platnosť nevýhradnej licencie trvá počas platnosti tejto zmluvy.
	2. V prípade neposkytnutia akejkoľvek súčinnosti Zákazníkom, alebo v prípade porušenia alebo omeškania Zákazníka s plnením povinností podľa Zmluvy, sa primerane predlžujú termíny plnenia, ktoré je inak Poskytovateľ povinný v zmysle Zmluvy dodržať. Poverení pracovníci Zmluvných strán po vzájomnej dohode stanovia dobu, o ktorú sa predlžujú termíny plnenia, najmä s ohľadom na vyťaženosť kapacít Poskytovateľa. Doba o ktorú sa predĺži termín plnenia bude najmenej počet pracovných dní o ktoré sa omeškal Zákazník.
	3. Prevádzkový poriadok, detailný rozsah a funkčnosť modulov ESMAO a iné dokumenty technického charakteru budú prístupné na webstránke www.esmao.sk a sú pre Zákazníka záväzné. Poskytovateľ si vyhradzuje právo jednostrannej zmeny a doplnenia týchto dokumentov. Zákazník bude informovaný o zmenách vyššie uvedených dokumentov prostredníctvom emailovej notifikácie. Zákazník je povinný sa oboznámiť s týmito zmenami a riadiť sa pravidlami tam uvedenými.
	4. Dodanie systému ESMAO je 30 dní od podpisu zmluvy oboma zmluvnými stranami. Termín dodania systému ESMAO sa môže meniť v závislosti od poskytnutej súčinnosti zo strany Národnej agentúry pre elektronické a sieťové služby (ďalej len NASES), ktorá je správcom modul elektronických schránok na Ústrednom portáli verejnej správy (ďalej len ÚPVS). V prípade, predĺženia dodania z dôvodu neposkytnutia včasnej súčinnosti zo strany NASESu je poskytovateľ povinný informovať zákazníka na mailovú adresu uvedenú v bode 5.3 eskalačná matica.
	5. Predmet Zmluvy sa Poskytovateľ zaväzuje vykonávať podľa potreby v sídle Zákazníka, ako aj vo svojom sídle, prípadne na mieste, ktoré bude Zmluvnými stranami vopred odsúhlasené.
	6. Termíny plnenia podľa Zmluvy sa Poskytovateľ zaväzuje dodržať za nasledovných predpokladov:
		1. Zákazník riadne a včas splní svoje povinnosti podľa Zmluvy a poskytne potrebnú súčinnosť požadovanú zo strany Poskytovateľa;
		2. nenastane zmena v zadaní plnenia.
2. Cena a platobné podmienky
	1. Cena za poskytovanie služieb podľa Zmluvy je stanovená dohodou Zmluvných strán maximálne v sume 404,- EUR bez DPH (slovom: štyristoštyri eur) počas trvania zmluvy, ktorú cenu je poskytovateľ oprávnený fakturovať ročne. Prvý rok bude fakturovaný do 15 dní od dňa sprístupnenia služby v pomere sumy od dňa sprístupnenia služby k poslednému dňu daného roka vychádzajúc zo sumy ročného poplatku v sume 404,- EUR bez DPH (slovom: štyristoštyri eur). Ostatná ročná fakturácia bude do 15 dní od začiatku príslušného roku poskytovania služby v sume 404,- EUR bez DPH (slovom: štyristoštyri eur) za každý začatý rok poskytovania služby.
	2. Zakúpenie kvalifikovaného systémového certifikátu je v kompetencii obce.
	3. Faktúra musí obsahovať všetky náležitosti podľa platnej legislatívy Slovenskej republiky.
	4. Ak faktúra nebude obsahovať náležitosti podľa Zmluvy alebo v nej nebudú správne uvedené údaje, je Zákazník oprávnený vrátiť ju v lehote piatich (5) dní od jej obdŕžania od Poskytovateľa s uvedením chýbajúcich náležitostí alebo nesprávnych údajov. V takomto prípade sa preruší priebeh lehoty splatnosti a nová lehota splatnosti začne plynúť doručením opravenej faktúry Zákazníkovi. V prípade, že Zákazník faktúru vráti bezdôvodne, napriek tomu, že faktúra je správna a predpísané náležitosti obsahuje, sa lehota nepozastavuje, a pokiaľ Zákazník faktúru nezaplatí v pôvodnom termíne splatnosti, je v omeškaní.
	5. Všetky ceny v Zmluve sú uvedené bez DPH. DPH bude účtovaná podľa platných predpisov ku dňu vystavenia faktúry.
	6. Lehota splatnosti vystavených faktúr je 30 dní od doručenia faktúry Zákazníkovi. Cena sa fakturuje a uhrádza v mene, v ktorej bola dohodnutá v Zmluve.
	7. Za úhradu faktúry sa považuje pripísanie celej fakturovanej čiastky na účet Poskytovateľa.
	8. V prípade, ak Zákazník bude v omeškaní s úhradou faktúry za služby podľa Zmluvy viac ako 30 dní po jej splatnosti, je Poskytovateľ oprávnený obmedziť alebo pozastaviť poskytovanie služieb až do jej úplného zaplatenia.
	9. Pozastavenie alebo obmedzenie poskytovania služieb podľa tejto Zmluvy, nezbavuje Zákazníka povinnosti uhradiť cenu za služby za obdobie, v ktorom bolo obmedzené alebo zastavené poskytovanie služieb.
	10. V prípade, ak dôjde k zániku Zmluvy v priebehu obdobia, za ktorý už bola cena služieb zo strany Zákazníka uhradená, Poskytovateľ nie je povinný vrátiť alikvotnú časť uhradenej sumy služieb za toto obdobie okrem prípadu, ak bol zánik Zmluvy spôsobený odstúpením Zákazníka od Zmluvy v dôsledku závažného porušovania zmluvných povinností Poskytovateľa.
3. prevádzka Esmao a riešenie problémov
	1. V prípade vzniku problémov v priebehu plnenia podľa Zmluvy sa Zmluvné strany pokúsia problém vyriešiť prostredníctvom osôb uvedených v eskalačnej matici v bode 5.3. tohto článku Zmluvy. Najskôr bude problém riešený prostredníctvom osôb uvedených v 1. stupni a následne v prípade nevyriešenia problému osobami v 2. stupni.
	2. Poskytovateľ sa zaväzuje poskytovať služby centrálnej infraštruktúry ESMAO nasledovne:
		1. Dostupnosť centrálnej infraštruktúry ESMAO nepretržite (24 hodín, 7 dní v týždni), mimo plánovaných odstávok potrebných pre plánovanú údržbu. Garantovaná dostupnosť infraštruktúry je 99 % času (nedostupnosť je max. 7 hod./mesiac). Do tohto času sa nepočítajú plánované doby odstávky systému potrebné pre údržbu technických a softvérových prostriedkov, rovnako prípady zásahu vyššej moci. Poskytovateľ vyvinie maximálne úsilie realizovať plánované odstávky po 18.00 hod.
		2. Služby Call Centra pre koncových používateľov obcí a miest v čase od 8.00 až 17.00 hod. počas pracovných dní prostredníctvom:
		3. Telefonický kontakt (0915 555 566).
		4. Emailový kontakt (podpora@esmao.sk) s max. lehotou odozvy 8 pracovných hodín.
		5. V prípade závady systému je definovaná lehota vyriešenia najneskôr do 5 pracovných dní.
		6. Pokiaľ zákazník neposkytne potrebnú súčinnosť, Poskytovateľ je oprávnený pozastaviť spoluprácu, ku ktorej sa zmluvou zaviazal, a to až do poskytnutia potrebnej súčinnosti. Poskytovateľ určí primeranú lehotu na poskytnutie súčinnosti zákazníka. Rozsah požadovanej súčinnosti bude definovaný na základe požiadavky zákazníka. Poskytovateľ je povinný vopred oboznámiť zákazníka z rozsahom a lehotou potrebnou na poskytnutie súčinnosti. Ak zákazník poskytne riadne a včas potrebnú súčinnosť, poskytovateľ však v určený čas nepristúpi k vykonaniu diela, patrí zákazníkovi právo na náhradu potrebných nákladov, ktoré mu tým vznikli. Toto právo musí uplatniť u poskytovateľa najneskôr do jedného mesiaca od prevzatia veci; ak z tohto dôvodu odstúpi od zmluvy, musí ho uplatniť najneskôr do jedného mesiaca od odstúpenia; inak právo zanikne. Ak zákazník neposkytne potrebnú súčinnosť definovanú poskytovateľom po márnom uplynutí môže poskytovateľ od zmluvy odstúpiť ak, na takýto následok upozorní zákazníka
		7. Na základe dohody medzi Zákazníkom a Poskytovateľom, Poskytovateľ nezodpovedá za žiadnu vzniknutú škodu, ktorá mohla vzniknúť Zákazníkovi, prípadne tretej strane využívajúcej služby ESMAO, v dôsledku výpadku alebo porúch ESMAO, pokiaľ je zo strany Poskytovateľa dodržaná dostupnosť systému podľa bodu 1. tohto článku a pokiaľ neplánovaný výpadok netrvá dlhšie ako 3 hodiny počas prevádzkového času.
	3. **Eskalačná matica**

|  |  |
| --- | --- |
| Stupeň | **Meno a kontakt osoby** |
|  | Zákazník | Poskytovateľ |
| 1. stupeň | Meno: tel. č.:e-mail:  | Meno: Ján Gnojčáktel. č.: 02/3278 0121e-mail: jan.gnojcak@.lomtec.com |
| 2. stupeň | Meno: tel. č.: e- mail:  | Meno: Martin Grondžáktel. č.: 02/3278 0107e-mail: martin.grondzak@lomtec.com |

1. PRÁva a Povinnosti poskytovateľa
	1. Poskytovateľ sa zaväzuje poskytnúť Zákazníkovi služby podľa tejto Zmluvy.
	2. Poskytovateľ je povinný pri plnení predmetu zmluvy postupovať v súlade s ISO 27001 Information Security Standard pre efektívne riadenie a správu informačných systémov a technológií, kontroly, zabezpečenia bezpečnosti a riadenie rizík.
	3. Poskytovateľ sa zaväzuje informovať Zákazníka o všetkých faktoch, ktoré by mohli negatívne vplývať na plnenie Zmluvy.
	4. Poskytovateľ je služby povinný poskytovať tak, aby boli v súlade s legislatívou platnou a účinnou v Slovenskej republike ku dňu podpisu Zmluvy, alebo ku dňu akceptácie objednávky Zákazníka Poskytovateľom.
2. Práva a Povinnosti Zákazníka
	1. Zákazník sa zaväzuje poskytnúť Poskytovateľovi včas všetky informácie potrebné pre korektné plnenie predmetu Zmluvy, ako napríklad technické špecifikácie, organizačné schémy, jasný popis problému, informácie o zmluvných záväzkoch voči tretím osobám, ak sa týkajú plnenia Zmluvy. Zákazník sa zároveň zaväzuje oboznámiť Poskytovateľa s internými predpismi a smernicami týkajúcimi sa styku Zákazníka s dodávateľmi informačných technológií, alebo inak ovplyvňujúcich spôsob plnenia predmetu Zmluvy, ako aj  s internými predpismi upravujúcimi prácu na počítačoch a v sieťach Zákazníka.
	2. Zákazník sa zaväzuje zabezpečiť vstupy zamestnancov Poskytovateľa do všetkých potrebných priestorov za účelom plnenia predmetu Zmluvy.
	3. Zákazník sa nestáva vlastníkom autorských práv systémového alebo aplikačného programového vybavenia a zaväzuje sa zabezpečiť ochranu autorských a licenčných práv na dodané softvérové produkty, najmä vyvinúť primerané úsilie na ich ochranu pred neoprávneným používaním, reprodukciou, distribúciou alebo publikáciou. Právo Zákazníka používať (licencia) systém elektronických služieb a Podporný softvér v zmysle zmluvnej dokumentácie tým nie je dotknuté.
3. Záruka
	1. Záručná doba k dodanému systému elektronických služieb je na dobu 24 mesiacov od dodania systému elektronických služieb Poskytovateľom Zákazníkovi.
	2. Obmedzenie záruky:
		* Poskytovateľ nezodpovedá za stratu alebo poškodenie dát Zákazníka a z toho vyplývajúce dôsledky, za nepriame škody alebo následky ako ušlý zisk, nerealizované obraty, nároky tretích strán a pod., ktoré sa nestali jeho chybou. V prípade straty dát a preukázateľne spôsobeného poškodenia dát zo strany Poskytovateľa, je Poskytovateľ povinný uviesť dáta do pôvodného stavu pred preukázateľnou stratou daných dát.
		* Poskytovateľ nezodpovedá za vady vzniknuté nezabezpečením súčinnosti Zákazníka.
	3. Za dočasné odstránenie vady sa považuje i náhradný spôsob vyriešenia problému s cieľom zabezpečiť prevádzkyschopnosť systému elektronických služieb.
	4. Povinnosti Poskytovateľa zo záruky podľa Zmluvy sú podmienené používaním systému elektronických služieb v súlade s inštrukciami alebo odporúčajúcimi procedúrami, ktoré boli zverejnené alebo doručené Zákazníkovi. Záruka sa nevzťahuje na prípad, keď Zákazník použije na poskytnutie služieb inú právnickú alebo fyzickú osobu bez súhlasu Poskytovateľa.
4. Zodpovednosť za škody
	1. Zmluvné strany zodpovedajú za škody v zmysle ustanovení zákona č. 513/1991 Z.z. v znení neskorších predpisov (ďalej ako „Obchodný zákonník“).
	2. Poskytovateľ nezodpovedá za škody vzniknuté porušením povinností Zákazníka najmä porušením povinností podľa čl. 6 tejto Zmluvy.
5. Výmena dôverných informácií
	1. Zmluvné strany sa zaväzujú, že budú zachovávať mlčanlivosť o skutočnostiach, o ktorých sa dozvedia v súvislosti s vykonávaním prác a poskytovaním služieb podľa Zmluvy a ktoré vo vzájomnom záujme nemožno oznámiť iným osobám, najmä o spôsobe a systéme práce Zmluvných strán, o ich dohodnutej politike, a to vrátane údajov o obchodných partneroch, iných spolupracujúcich osobách, finančnej situácii a hospodárení Zmluvných strán, vnútornej organizácii, vzťahoch, o ktorých sa dozvedia v súvislosti s vykonávaním práce podľa Zmluvy. Zmluvné strany sa zároveň zaväzujú, že skutočnosti uvedené v predchádzajúcej vete, neprezradia tretím osobám a ani ich nepoužijú v rozpore s ich účelom pre svoje potreby a ani potreby tretích osôb, pričom táto povinnosť trvá i po skončení zmluvného vzťahu.
6. Odstúpenie od Zmluvy
	1. Zákazník môže jednostranne odstúpiť od Zmluvy viď článok 14.1, pričom musí odstúpenie písomne doporučene oznámiť Poskytovateľovi v nasledovných prípadoch:

### ak je na Poskytovateľa vyhlásený konkurz, alebo bola povolená reštrukturalizácia. O tejto skutočnosti je Poskytovateľ povinný informovať Zákazníka do 5 dní od vzniku tejto skutočnosti.

### ak Poskytovateľ nebude rešpektovať každé konečné rozhodnutie dosiahnuté súdom v súvislosti s predmetom plnenia Zmluvy, s výnimkou predbežného opatrenia.

### Bez uvedenia dôvodu s výpovednou lehotou v trvaní 3 mesiacov od prvého dňa nasledujúceho mesiaca po mesiaci, v ktorom je poskytovateľovi doručená výpoveď.

* 1. Poskytovateľ môže jednostranne odstúpiť od Zmluvy, pričom musí odstúpenie písomne doporučene oznámiť Zákazníkovi v nasledovných prípadoch:
* ak Zákazník nezaplatí ktorúkoľvek z pohľadávok Poskytovateľa v súlade so Zmluvou do tridsiatich (30) dní od doručenia písomného oznámenia od Poskytovateľa o omeškaní platby;
* ak Zákazník nesplní záväzky vyplývajúce zo Zmluvy a nevyrieši túto situáciu do štyridsiatich piatich (45) dní (alebo do termínu dohodnutého s Poskytovateľom písomnou formou), od doručenia písomného oznámenia od Poskytovateľa o nedodržaní záväzku.
* ak Zákazník nebude rešpektovať každé konečné rozhodnutie dosiahnuté súdom v súvislosti so Zmluvou, s výnimkou predbežného opatrenia.
1. licenčné dojednania
	1. Ak plnenie dodané podľa Zmluvy bude mať charakter spracovaného diela podľa § 8 Zákona č. 185/2015 Z.z. (ďalej len ,,Spracované dielo“ a ,,Autorský zákon“), Zákazník sa zaväzuje, že bude Spracované dielo používať v súlade s licenciami udelenými mu Zmluvou a v súlade s ustanoveniami Autorského zákona. Licencia podľa tohto článku Zmluvy je výhradná.
	2. Zákazník je oprávnený používať Spracované dielo v územne a vecne neobmedzenom rozsahu, počas doby autorskoprávnej ochrany Spracovaného diela, najmä používať Spracované dielo pre účel, na ktorý mu bolo dodané (t.j. zapisovanie, pozmeňovanie, čítanie a archivácia údajovej základne diela, exportovanie a importovanie údajovej základne, ak to dielo umožňuje, generovanie tlačových a digitálnych výstupov z diela, konfigurácia používateľských nastavení diela a iné spôsoby použitia potrebné pre naplnenie účelu, na ktorý bolo dielo Zákazníkovi dodané).
	3. Právo používať Spracované dielo (licencia) podľa tohto článku Zmluvy prechádza na Zákazníka dňom zaplatenia ceny za spracovanie diela podľa Zmluvy.
	4. Cena za licenciu na používanie časti diela, ktorá bola predmetom spracovania je zahrnutá v cene za spracovanie diela podľa Zmluvy.
	5. Zákazník nie je oprávnený vykonávať reverzné inžinierstvo Spracovaného diela.
	6. Zákazník je oprávnený udeliť tretej osobe súhlas na použitie Spracovaného diela v rozsahu udelenej licencie po predchádzajúcom súhlase Poskytovateľa; prechádzajúci súhlas Poskytovateľa sa nevyžaduje, ak uplynie záručná doba podľa tejto Zmluvy alebo ak je tretia osoba subjektom verejného práva v zmysle § 261 ods. 3 Obchodného zákonníka. Zákazník môže nadobudnutú licenciu postúpiť na tretiu osobu aj bez predchádzajúceho súhlasu Poskytovateľa; o tom je však povinný písomne informovať Poskytovateľa.
	7. Zákazník podpisom Zmluvy akceptuje udelenie licencie v rozsahu, v akom mu boli udelené v tomto článku Zmluvy.
2. Poverenie spracúvaním osobných údajov
	1. Zákazník je v zmysle ust. § 4 ods. 2 písm. b) zákona č. 122/2013 Z. z. o ochrane osobných údajov a o zmene a doplnení niektorých zákonov v znení neskorších právnych predpisov (ďalej len „zákon o ochrane osobných údajov“) na účely tohto článku Zmluvy Prevádzkovateľom.
	2. Poskytovateľ je v zmysle ust. § 4 ods. 2 písm. d) zákona o ochrane osobných údajov na účely tohto článku Zmluvy Sprostredkovateľom.
	3. Prevádzkovateľ týmto v zmysle § 8 zákona o ochrane osobných údajov poveruje Sprostredkovateľa spracúvaním osobných údajov v rozsahu a za podmienok dojednaných v tejto Zmluve a v súlade so zákonom o ochrane osobných údajov.
	4. Sprostredkovateľ je v mene Prevádzkovateľa oprávnený začať so spracúvaním osobných údajov odo dňa, kedy táto zmluva nadobudne účinnosť.
	5. Sprostredkovateľ v mene Prevádzkovateľa spracúva osobné údaje za účelom poskytovania elektronických služieb samosprávy (eSlužby samosprávy) s cieľom zníženia administratívnej záťaže občanov, podnikateľov a samospráv a umožnenia obciam poskytovať elektronické služby prostredníctvom integrácie na riešenie eGovernmentu SR, ako centrálne rozhranie k základným registrom pre obce a mestá s vlastnými informačnými systémami.
	6. Názov informačného systému je Elektronizácia služieb miest a obcí ( ďalej len ,, ESMAO“).
	7. Osobné údaje budú spracúvané v rozsahu: meno, priezvisko, titul, adresa trvalého pobytu, adresa prechodného pobytu, telefónne číslo, emailová adresa, dátum narodenia, miesto narodenia, štátna príslušnosť, dosiahnuté vzdelanie, druh a číslo dokladu totožnosti, podpis, číslo bankového účtu fyzickej osoby, pracovné zaradenie.
	8. Okruhom dotknutých osôb sú fyzické osoby, ktoré majú trvalý pobyt v katastrálnom území Prevádzkovateľa, a / alebo osoby, voči ktorým prevádzkovateľ plní funkcie v zmysle ust. zákona 369/1990 Zb. v znení neskorších právnych predpisov a iných všeobecne záväzných právnych predpisov.
	9. Podmienky spracúvania a zoznam operácií s nimi: získavanie, zhromažďovanie, šírenie, zaznamenávanie, usporadúvanie, prepracúvanie alebo zmena, vyhľadávanie, prehliadanie, preskupovanie, kombinovanie, premiestňovanie, využívanie, uchovávanie, blokovanie, likvidácia.
	10. Prevádzkovateľ týmto vyhlasuje, že pri výbere Sprostredkovateľa postupoval podľa ust. § 8 ods. 2 prvej vety zákona o ochrane osobných údajov.
	11. Prevádzkovateľ týmto dáva súhlas, aby Sprostredkovateľ spracúval osobné údaje aj subdodávateľsky.
	12. Toto poverenie spracúvaním osobných údajov sa uzatvára na dobu, počas ktorej je platná táto Zmluva.
3. Záverečné ustanovenia
	1. Na práva a povinnosti Zmluvných strán zo Zmluvy sa vzťahujú podmienky upravené v Zmluve. V prípade rozporu medzi Zmluvou a jej prílohami majú prednosť ustanovenia Zmluvy, v prípade rozporu medzi jednotlivými prílohami má prednosť príloha s nižším poradovým číslom.
	2. Písomnosti podľa tejto Zmluvy je možné doručovať poštou, faxom alebo prostredníctvom e-mailu.
	3. Poskytovateľ má právo po dohode so Zákazníkom dodať rovnocenné alebo kvalitatívne lepšie časti programového vybavenia pri dodržaní uvedenej ceny s tým, že bude zachovaná dohodnutá funkčnosť celého systému.
	4. Práva a povinnosti vyplývajúce z tejto Zmluvy, avšak výslovne v nej neuvedené, sa budú riadiť príslušnými ustanoveniami zákona č. 513/1991 Zb. Obchodný zákonník v platnom znení a ďalšími platnými právnymi predpismi Slovenskej republiky.
	5. Ak bude akékoľvek ustanovenie Zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení tejto Zmluvy zostane nedotknutá. V takomto prípade sa Zmluvné strany dohodli, že uzatvoria dodatok k Zmluve a tie ustanovenia, ktoré stratili platnosť, alebo sa stali nevymožiteľnými, nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ tejto Zmluvy, pri rešpektovaní nových faktov, bez ujmy pre obidve Zmluvné strany.
	6. Túto Zmluvu je možné meniť len písomnou dohodou Zmluvných strán. V prípade ukončenia platnosti Zmluvy dohodou Zmluvných strán, musí mať táto dohoda písomnú formu.
	7. Poskytovateľ ani Zákazník nenesie zodpovednosť v prípade vis major. V týchto prípadoch sa Poskytovateľ a Zákazník dohodnú v rámci osobitnej dohody na podmienkach odstránenia následkov.
	8. Vlastnícke právo k akémukoľvek plneniu dodanému podľa Zmluvy, prechádza na Zákazníka až po zaplatení celej jeho ceny.
	9. Pre prípad odstúpenia od tejto Zmluvy jednou zo Zmluvných strán sa Zmluvné strany dohodli, že si nie sú povinné vrátiť tie čiastkové plnenia, ktoré boli akceptované Zákazníkom v súlade so Zmluvou. Zmluvné strany sa dohodli, že Poskytovateľ má nárok na úhradu tej časti plnenia, ktorá bola akceptovaná Zákazníkom a to bez ohľadu na to, či splatnosť faktúry za uvedené čiastkové plnenie nastala pred odstúpením od Zmluvy alebo po odstúpení od Zmluvy.
	10. Odstúpenie od Zmluvy, alebo oznámenie o ukončení Zmluvy v zmysle bodu 11. Zmluvy je považované za doručené prevzatím alebo odmietnutím prevzatia zásielky, a ak zásielku nemožno Zmluvnej strane doručiť na adresu uvedenú v Zmluve, alebo na korešpondenčnú adresu oznámenú Zmluvnej strane, považuje sa listina o odstúpení, alebo oznámenie o ukončení Zmluvy v zmysle bodu 12. Zmluvy za doručené ku dňu uloženia zásielky na pošte. Účinky odstúpenia od Zmluvy nastanú doručením listiny o odstúpení.
	11. Zmluvné strany vyhlasujú, že túto Zmluvu uzatvorili slobodne, vážne, určite a zrozumiteľne, nie v tiesni a za nápadne nevýhodných podmienok, rozumejú jej obsahu a na znak súhlasu s jej obsahom ju vlastnoručne podpisujú.
	12. Zmluva je vyhotovená v troch rovnopisoch: dve pre Zákazníka a jedna pre Poskytovateľa. Zmluva nadobúda platnosť a účinnosť dňom jej podpisu oboma zmluvnými stranami.
4. Prílohy
	1. Neoddeliteľnou súčasťou Zmluvy sú jej prílohy:

Príloha č.1 – Zoznam elektronických služieb

Príloha č.2 – Zoznam modulov aplikácie ESMAO a popis ich funkcionalít

***záKAZNíK***

*Meno : peter mikula*

*Funkcia : starosta*

*Miesto : Obec beloveža*

*Dátum dňa :*

*Podpis : ...............................................................................*

 *za Zákazníka*

***pOSKYTOVATEľ***

*Meno : Mgr. Miroslav Ličko*

*Funkcia : predseda predstavenstva*

*Miesto : Bratislava*

*Dátum Dňa :*

*Podpis : ...............................................................................*

 *za poskytovateľa*

*Meno : Mgr. Miroslav Sedlák*

*Funkcia : podpredseda predstavenstva*

*Miesto : Bratislava*

*Dátum Dňa :*

*Podpis : ...............................................................................*

 *za poskytovateľa*

Príloha č.1 – Zoznam elektronických služieb

**Oblasť: Dane a poplatky**

* Platenie miestneho poplatku za komunálne odpady a drobné stavebné odpady
* Platenie miestnych daní
* Platenie ostatných poplatkov
* Platenie pokút, úrokov a sankčných úrokov
* Ohlasovanie vzniku, zániku alebo zmeny poplatkovej povinnosti za komunálne odpady a drobné stavebné odpad
* Oznamovanie o vzniku, zániku alebo zmene daňovej povinnosti k dani z nehnuteľností
* Oznamovanie o vzniku, zániku alebo zmene daňovej povinnosti k dani za nevýherné hracie prístroje
* Oznamovanie o vzniku, zániku alebo zmene daňovej povinnosti k dani za predajné automat
* Oznamovanie o vzniku, zániku alebo zmene daňovej povinnosti k dani za psa
* Oznamovanie o vzniku, zániku alebo zmene daňovej povinnosti k dani za ubytovanie
* Oznamovanie o vzniku, zániku alebo zmene daňovej povinnosti k dani za užívanie verejného priestranstva
* Podávanie daňového priznania k dani z nehnuteľností
* Podávanie daňového priznania k dani za nevýherné hracie prístroje
* Podávanie daňového priznania k dani za predajné automaty
* Podávanie daňového priznania k dani za psa
* Poskytovanie úľav alebo odpustenie daňového nedoplatku
* Potvrdzovanie výšky záväzkov voči obci
* Povoľovanie odkladu platenia dane a povoľovanie splátok
* Povoľovanie užívania a zabratia verejného priestranstva
* Publikovanie zoznamu neplatičov
* Publikovanie zoznamu registrovaných zvierat
* Vrátenie pomernej časti dane
* Registrovanie psa
* Informovanie o dani z nehnuteľností
* Informovanie o dani za nevýherné hracie prístroje
* Informovanie o dani za predajné automaty
* Informovanie o dani za psa poplatky
* Informovanie o dani za ubytovanie
* Informovanie o dani za užívanie verejného priestranstva
* Informovanie o miestnom poplatku za komunálne odpady a drobné stavebné odpady

**Oblasť: eDemokracia**

* Zverejňovanie zmlúv ktoré sa týkajú nakladania s verejnými prostriedkami
* Informovanie o činnosti obce
* Informovanie o voľbách a referendách
* Zverejňovanie aktualít a informačný servis
* Elektronická úradná tabuľa
* Vydávanie voličského preukazu
* Informovanie o cestovnom ruchu
* Poskytovanie informácií podľa zákona o slobodnom prístupe k informáciám
* Oznamovanie strát a nálezov
* Povoľovanie prístupu k archívnym dokumentom a registratúrnym záznamom
* Pripomienkovanie návrhov nariadení
* Pripomienkovanie návrhu rozpočtu obce
* Pripomienkovanie návrhu záverečného účtu obce

**Oblasť: Financie**

* Spracovanie elektronických účtovných dokladov
* Poskytovanie nenávratných dotácií

**Oblasť: Životné prostredie**

* Prideľovanie zberných nádob pre odpad a separovaný zber
* Vydávanie stanoviska k chovu nebezpečných živočíchov
* Ohlasovanie nelegálnych skládok, znečisťovania vodných tokov a životného prostredia. Vyzvanie majiteľa pozemku na odstránenie odpadu
* Oznamovanie malého zdroja znečisťovania ovzdušia
* Povoľovanie výrubu drevín

**Oblasť: Licencovanie**

* Povoľovanie používania symbolov obce
* Povoľovanie ohňostrojových prác
* Vydávanie rybárskeho lístku
* Určovanie, zmena alebo zrušenie súpisného a orientačného čísla

**Oblasť: Doprava**

* Povoľovanie zriadenia vjazdu z miestnej komunikácie na susedné nehnuteľnosti

**Oblasť: Ohlasovania, oznamovania a sťažnosti**

* Ohlasovanie závad na chodníkoch a priechodoch pre chodcov
* Ohlasovanie závad zjazdnosti komunikácií
* Ohlasovanie porúch verejného osvetlenia a cestnej svetelnej signalizácie
* Oznamovanie o konaní verejného kultúrneho podujatia
* Oznamovanie o konaní verejných telovýchovných, športových a turistických podujatí
* Vybavovanie sťažností a podnetov

**Oblasť: Podnikanie**

* Oznamovanie otváracích hodín prevádzkarne alebo ich zmeny
* Povoľovanie realizácie podnikateľského zámeru na území obce
* Oznamovanie zrušenia prevádzkovej jednotky
* Povoľovanie osobitných prevádzkových hodín
* Povoľovanie predaja výrobkov a poskytovania služieb na trhovom mieste
* Povoľovanie ambulantného predaja
* Oznamovanie otváracích hodín prevádzkarne alebo ich zmeny

**Oblasť: Sociálna pomoc**

* Poskytovanie finančného príspevku na sociálnu oblasť
* Poskytovanie jednorazovej dávky v hmotnej núdzi
* Poskytovanie finančného príspevku na prevádzku sociálnej služby
* Poskytovanie opatrovateľskej služby
* Poskytovanie prepravnej služby
* Poskytovanie sociálnej služby v zariadení pre seniorov
* Poskytovanie stravovania v jedálni
* Informovanie o komunitnom pláne sociálnych služieb obce
* Poskytovanie základného sociálneho poradenstva

**Oblasť: Školstvo**

* Informovanie o centrách voľného času
* Informovanie o jazykových školách v obci
* Informovanie o materských školách
* Informovanie o školských obvodoch
* Informovanie o špeciálnych triedach
* Informovanie o základných školách
* Informovanie o základných umeleckých školách
* Informovanie o zariadeniach školského stravovania

**Oblasť: Civilná ochrana**

* Informovanie o mestskej polícii
* Informovanie o požiarnom poriadku obce
* Informovanie verejnosti o civilnej ochrane

**Oblasť: Občiansky život**

* Uvítanie detí do života
* Organizovanie občianskeho svadobného obradu

**Oblasť: Kultúra**

* Informovanie o náboženských inštitúciách obce

**Oblasť: Majetok**

* Predaj bytových priestorov obce
* Predaj nebytových priestorov obce
* Predaj ostatného nehnuteľného majetku obce

**Oblasť: Územné plánovanie**

* Pripomienkovanie územného plánu obce
* Vydávanie stanoviska k zmene druhu pozemku

**Oblasť: Informovanie**

* Informovanie o uzávierke miestnych komunikácií
* Informovanie o pamätihodnostiach obce
* Informovanie o odpadovom hospodárstve
* Informovanie o regionálnom rozvoji a jeho podpore
* Informovanie o sociálnych službách v obci
* Informovanie o útulkoch a karanténach pre zvieratá
* Informovanie o územnom pláne
* Informovanie o životnom prostredí

**Univerzálne (platí pre každú transakčnú službu)**

* Doplnenie podania\*

**Nové služby v roku 2017**

* Žiadosť o prijatie dieťaťa do materskej školy
* Žiadosť o prijatie dieťaťa do základnej školy
* Vydanie rodného listu novo narodenému dieťaťu
* Predaj hnuteľného majetku obce
* Prenájom hnuteľného majetku obce
* Ohlasovanie výskytu túlavých zvierat
* Ohlasovanie stavu mestskej zelene a stromov
* Ohlasovanie o ukončení prác na rozkopávke miestnych komunikácií
* Vydávanie rozhodnutí o uzávierke miestnej komunikácie
* Podávanie mesačných prehľadov k dani za ubytovanie
* Informovanie o odpadovom hospodárstve
* Poskytovanie sociálnej služby v zariadení opatrovateľskej služby
* Vydávanie rozhodnutí o zvláštnom užívaní miestnej komunikácie
* Povoľovanie zriadenia vjazdu z miestnej komunikácie na susedné nehnuteľnosti
* Pripomienkovanie návrhu komunitného plánu sociálnych služieb obce

Príloha č.2 – Zoznam modulov aplikácie ESMAO a popis ich funkcionalít

|  |  |  |
| --- | --- | --- |
| p.č. | Názov modulu | Popis funkčnosti modulu |
| 1 | eDemokracia | Spracováva podania a eviduje záznamy s podaní v spojitosti s sťažnosťami, petíciami a slobodným prístupom k informáciám. Poskytuje nástroje a na spracovanie jednotlivého podania až do vytvorenia odpovede. Eviduje všetky ostatné aktivity v spojitosti s podaním. Klient o splnení si oznamovacej povinnosti je vyrozumený doručením odpovede na podanie do elektronickej schránky . Ak nie je podujatie schválené klient dostáva oznámenie o zamietnutí podujatia. Rovnako ako vo všetkých procesoch transakčných služieb môže byť klient vyzvaný na doplnenie podania. |
| 2 | Elektronická úradná tabuľa | Umožňuje publikovanie povinných informácií na elektronickej úradnej tabuli samosprávy. Zabezpečuje automatizované publikovanie oznamov elektronickej úradnej tabuli na ÚPVS v zmysle zákona 305/2013 Z.z. V tomto dátovom úložisku je možné prijímať obsah z elektronickej úradnej tabuli z webu samosprávy vo formáte RSS/ATOM. Obsahuje možnosti verifikovania a autorizácie výstupných dát kontom s vyššími právami. |
| 3 | Evidencia dotácií a príspevkov | Eviduje a spracováva evidenciu prijatých podaní. Poskytuje nástroje a na spracovanie jednotlivého podania až do vytvorenia odpovede. Eviduje všetky ostatné aktivity v spojitosti s podaním. Tento modul poskytuje aj funkcionalitu pre následné kroky ako je vyúčtovanie, jeho spracovanie a správa.  |
| 4 | Evidencia chovu nebezpečných živočíchov | Eviduje a spracováva evidenciu prijatých podaní. Poskytuje nástroje a na spracovanie jednotlivého podania až do vytvorenia odpovede. Eviduje všetky ostatné aktivity v spojitosti s podaním. Odpoveď je v tomto prípade notifikácia o splnení si povinnosti.  |
| 5 | Evidencia licencií na prevádzkovanie hazardných hier | Eviduje a spracováva evidenciu prijatých podaní. Poskytuje nástroje a na spracovanie jednotlivého podania až do vytvorenia odpovede. Eviduje všetky ostatné aktivity v spojitosti s podaním. Poskytuje podporu pre publikovanie informácií o hazardných hrách ako aj možnosť vytvárať zostavy pre informovanie štátneho dozoru.  |
| 6 | Evidencia miestnych komunikácii a verejných priestranstiev | Eviduje a spracováva evidenciu prijatých podaní. Poskytuje nástroje a na spracovanie jednotlivého podania až do vytvorenia odpovede. Eviduje všetky ostatné aktivity v spojitosti s podaním. Poskytuje zdroj informácií pre publikovanie údajov o miestnych komunikáciách a verejných priestranstvách v spojitosti zo službami využívajúce tieto údaje, Ako sú uzávierky, rozkopávky  |
| 7 | Evidencia pamätihodnosti | Vytvára register pamätihodností na území samosprávy. Publikuje zoznam schválených pamätihodnosti v štruktúrovanej podobe. Tieto informácie sú publikovaná na portáli s elektronickými službami.  |
| 8 | Evidencia parkovania | Prijíma a spracováva žiadosti o vyhradené parkovanie a žiadosti o vydanie parkovacej karty. Obsahuje evidenciu podaní ako aj spracovaných prípadov a výsledkov spracovania s kladným aj záporným rozhodnutím. Je možné doplniť dátové úložisko o šablóny výstupných dokumentov. Pri spracovaní podaní nie je potrebné aby došlo k vzniku papierového výstupu. A to aj pri vydávaní parkovacej karty ak samospráva takúto kartu prevádzkuje elektronicky. Po ukončení spracovania podania podanie prejde do archivácie. |
| 9 | Evidencia podujatí | Eviduje a spracováva evidenciu prijatých podaní. Poskytuje nástroje a na spracovanie jednotlivého podania až do vytvorenia odpovede. Eviduje všetky ostatné aktivity v spojitosti s podaním. Klient o splnení si oznamovacej povinnosti je vyrozumený pomocou notifikácie. Ak nie je podujatie schválené klient dostáva oznámenie o zamietnutí podujatia. Rovnako ako vo všetkých procesoch transakčných služieb môže byť klient vyzvaný na doplnenie podania.  |
| 10 | Evidencia povolení ohňostrojových prác | Eviduje a spracováva evidenciu prijatých podaní. Poskytuje nástroje a na spracovanie jednotlivého podania až do vytvorenia odpovede. Eviduje všetky ostatné aktivity v spojitosti s podaním. Výsledkom procesu je doručenie rozhodnutia do elektronickej schránky klienta  |
| 11 | Evidencia povolení používania symbolov | Eviduje a spracováva evidenciu prijatých podaní. Poskytuje nástroje a na spracovanie jednotlivého podania až do vytvorenia odpovede. Eviduje všetky ostatné aktivity v spojitosti s podaním. Výsledkom procesu je doručenie rozhodnutia do elektronickej schránky klienta |
| 12 | Evidencia povolení realizácie podnikateľského zámeru | Eviduje a spracováva evidenciu prijatých podaní. Poskytuje nástroje a na spracovanie jednotlivého podania až do vytvorenia odpovede. Eviduje všetky ostatné aktivity v spojitosti s podaním. Údaje z ODU sú prepojiteľné s modulom zastupiteľstvo. Do procesu spracovania vstupuje zastupiteľstvo samosprávy. Na základe uznesenie |
| 13 | Evidencia prevádzok | Eviduje a spracováva evidenciu prijatých podaní. Poskytuje nástroje a na spracovanie jednotlivého podania až do vytvorenia odpovede. Eviduje všetky ostatné aktivity v spojitosti s podaním. Klient o splnení si oznamovacej povinnosti je vyrozumený pomocou notifikácie. Ak nie je podujatie schválené klient dostáva oznámenie o zamietnutí podujatia. Rovnako ako vo všetkých procesoch transakčných služieb môže byť klient vyzvaný na doplnenie podania. |
| 14 | Evidencia psov | Vytvára register psov na základe podaných elektronických formulárov v službe registrovanie psa. Dátové úložisko umožňuje evidenciu podaní a všetkých dát s podania. Ďalej spracovanie podania, výstupu podania a archivovanie prípadu. Do dátového úložiska je možné importovať šablónu výstupného dokumentu. Obsahuje možnosti verifikovania a autorizácie výstupných dát kontom s vyššími právami. |
| 15 | Evidencia rybárskych lístkov | Eviduje žiadosti o spracovanie rybárskych lístkov. Poskytuje možnosti na spracovanie, spravovanie a vybavenie podania. Výstupom v elektronickej podobne je notifikácia o výsledku spracovania. Tlačený výstup je vydaný rybársky lístok. Dátové úložisko j prepojené s platobným modulom.  |
| 16 | Evidencia sociálnych dávok | Eviduje a spracováva evidenciu prijatých podaní. Poskytuje nástroje a na spracovanie jednotlivého podania až do vytvorenia odpovede. Eviduje všetky ostatné aktivity v spojitosti s podaním. Tento modul poskytuje aj funkcionalitu pre následné kroky ako je vyúčtovanie, jeho spracovanie a správa.  |
| 17 | Evidencia sociálnych služieb a sociálnych zariadení | Vytvára register sociálnych zariadení a služieb na území samosprávy. Publikuje zoznam sociálnych zariadení a služieb spolu s informáciou o zriaďovateľovi v štruktúrovanej podobe. Tieto informácie sú publikovaná na portáli s elektronickými službami. |
| 18 | Evidencia školských zariadení | Vytvára register školských zariadení na území samosprávy. Publikuje zoznam školských zariadení spolu s informáciou o zriaďovateľovi v štruktúrovanej podobe. Tieto informácie sú publikovaná na portáli s elektronickými službami. |
| 19 | Evidencia trhovísk a trhových miest | Eviduje a spracováva evidenciu prijatých podaní. Poskytuje nástroje a na spracovanie jednotlivého podania až do vytvorenia odpovede. Eviduje všetky ostatné aktivity v spojitosti s podaním. Klientovi je výstup zo služby doručený do elektronickej schránky. Rovnako ako vo všetkých procesoch transakčných služieb môže byť klient vyzvaný na doplnenie podania. |
| 20 | Evidencia voličských preukazov | Modul slúžiaci pre zápis podaní s elektronických formulárov. Okrem ukladania dát umožňuje spracovanie podania a výstup v podobe volebného lístka. Obsahuje všetky požadované dáta pre spracovanie podania. Obsahuje nástroje na reportovanie a prehľady o podaných žiadostiach, spracovaní, zamietnutých žiadostiach a vydaných voličských preukazoch.  |
| 21 | Evidencia životného prostredia | Eviduje a spracováva evidenciu prijatých podaní. Poskytuje nástroje a na spracovanie jednotlivého podania až do vytvorenia odpovede. Eviduje všetky ostatné aktivity v spojitosti s podaním. Klientovi je výstup zo služby doručený do elektronickej schránky. Rovnako ako vo všetkých procesoch transakčných služieb môže byť klient vyzvaný na doplnenie podania. Životné prostredie v sebe zahŕňa žiadosti o výrub drevín a oznámenia malého zdroja znečistenia ovzdušia.  |
| 22 | Doprava – Hlásenia | Priestor pre ukladanie a spracovanie oznamov porúch verejného osvetlenia, závad na chodníkoch pre chodcov a závad na cestách. Poskytuje možnosť spracovania podania. O postupe spracovania a výsledku riešenia podania môže byť oznamujúca osoba notifikovaná.  |
| 23 | Evidencia uzávierok miestnych komunikácií  | Žiadosti o uzávierku miestnych komunikácií sú spracovávané v tomto dátovom úložisku. Obsahuje evidenciu žiadostí ako aj spracovaných žiadostí a výsledkov spracovania s kladným aj záporným rozhodnutím. Je možné doplniť dátové úložisko o šablóny výstupných dokumentov. Pri spracovaní podaní nie je potrebné aby došlo k vzniku papierového výstupu. Informácie o povolených a uzávierkach ako aj prebiehajúcich uzávierkach sú publikované na portáli ESMAO automatizovane. Po skončení platnosti uzávierky miestnej komunikácia prichádza archivácia prípadu. Obsahuje možnosti verifikovania a autorizácie výstupných dát kontom s vyššími právami. |
| 24 | Informovanie o činnosti obce | Obsahuje a vytvára články publikované na portáli ESMAO v profile samosprávy. Zabezpečuje automatizované informovanie o činnosti obce aj na ÚPVS v profile samosprávy. V tomto dátovom úložisku je možné prijímať obsah z webu samosprávy vo formáte RSS/ATOM. Obsahuje možnosti verifikovania a autorizácie výstupných dát kontom s vyššími právami. |
| 25 | Evidencia noviniek a informačného servisu  | Vytvára obsah informačného servisu samosprávy voči občanovi. Umožňuje publikovanie noviniek a aktualít. Zabezpečuje automatizované publikovanie obsahu aj na ÚPVS v profile samosprávy. V tomto dátovom úložisku je možné prijímať obsah z webu samosprávy vo formáte RSS/ATOM. Obsahuje možnosti verifikovania a autorizácie výstupných dát kontom s vyššími právami. |